stanford-oval/wikipedia huggingface dataset:
גומי ערבי
שימושים > תוסף מזון

כדרכם של שרפים, החומר דביק וצמיג ולכן משמש בתעשיית המזון כחומר מקשה בסוכריות או להעלאת הצמיגות של סירופים (להקנות לסירופ זרימה "דבשית"). גומי ערבי הוא גם חומר מתחלב (אמולסיפייר) המאפשר פיזור שמנים בפאזה מיימית. יתרון נוסף של גומי ערבי בתעשיית המזון הוא העדר טעם לוואי. ברשימת המרכיבים של מוצרי מזון יקרא בדרך כלל במספר E‏: "E414".
שימושים > דבק

בנוסף, משמש השרף כדבק להצמדת פיגמנטים (בצבעים, משחות נעליים ותכשירים קוסמטיים). בשל מסיסותו במים הוא החומר המקשה בצבעי מים, הפיגמנט מעורב ומפוזר בשרף, המים משמשים לדילול ואחרי הצביעה והתנדפות המים הגומי הערבי הוא שמדביק את הפיגמנטים לנייר. בשל דביקותו משמש השרף כמרכיב בדיו סת"ם.
שימוש נוסף בגומי ערבי הוא כדבק להדבקה של בול למעטפה. גומי ערבי נמרח על צידו האחורי של גיליון הבולים לאחר שלב ההדפסה באמצעות מכבש דפוס. בעיה בבולים שנמרחו בגומי ערבי היא נטייה להתעוות או להתגלגל בשל שוני בספיחת לחות מהאוויר בגומי לעומת הנייר. בעיה זו נפתרה על ידי "הדפסת" השרף על הבול בצורה לא רציפה כך שהתנפחות או התכווצות של הדבק לא יעוותו את הבול.
שימושים > אמצעי מניעה

תערובת גומי ערבי, דבש, ותמרים המוספגים בצמר גפן המוחדר לנרתיק לפני המשגל צוינה בפפירוס אברס (בערך 1500 לפני הספירה) כאמצעי למניעת הריון.
סביר שאמצעי זה היה אכן יעיל הן בשל החסימה המכנית שמקנה הנוזל הצמיג והן בשל הפרשת חומצה לקטית (חומצת חלב) מהגומי הערבי. חומצה לקטית היא החומר הפעיל גם בג'לים קוטלי זרע מודרניים.
ייצור

גומי ערבי מהווה אחד מענפי הייצוא החשובים של מדינות כסודאן (המספקת כ-70% מהתצרוכת העולמית) וצ'אד. הצריכה העולמית בשנת 2000 הייתה מעל 100,000 טונות. הקטנה משמעותית בייצור עקב בצורת ב-1970 ו-1985 הביאה לניסיונות לפתח את השרף בשיטות הנדסה גנטית.
ראו גם

שרף
מור (עץ)
ענבר
לבונה
מסטיקא
הערות שוליים

↑  נתונים של הרכב השרף נלקחו מ:
:Dagnew Yebeyen et al; Characteristics and quality of gum arabic from naturally grown Acacia
senegal (Linne) Willd. trees in the Central Rift Valley of Ethiopia; Food Hydrocolloids 2007
↑  United States Patent 6,639,050
| --- | --- |
בקרת זהויות :  NLI: 987007545836905171  BnF: cb12261217j (data)  LCCN: sh85057900
גורקוז דאות

גורקוז (גרכד) דאות ( באדיגית: Дауыт ГъоркIожъ) היה אחראי השומרים הצ'רקסים בחוות סג'רה (אילניה).
דאות נולד בתחומי האימפריה העות'מאנית בשנת 1874 והגיע עם הוריו לכפר כמא ב-1878. בתחילת המאה ה-20, נטלו צעירים צ'רקסים חלק בשמירה על היישובים היהודים. דאות החל כשומר בסג'רה ולימים הפך להיות האחראי לגיוס השומרים הצ'רקסים. עזר להציל את חייו של דוד גרין (לימים דוד בן-גוריון) לאחר שנפצע במתקפה על החווה.
דאות גדל והתחנך בכפר כמא, נישא לאישה והיה אב ל-7 ילדים (4 בנים ו-3 בנות), הוא נפטר בכפר כמא בשנת 1956.
יחסיו עם דוד בן-גוריון

דאות היה רגיל לסייר בחווה כדי לוודא שהאורות כובו ושהשקט נשמר. בספר עולם הצ'רקסים מסופר שערב אחד נערכה מתקפה על החווה. דאות הגיע אל הזירה ושם חבר לשומר נוסף שעדכן אותו כי דוד בן-גוריון נפצע. דאות חש אל דוד נשא אותו על גבו והעביר אותו לביתו של משה קוראקין. דאות הזעיק את החובש שהעניק טיפול ראשוני, אולם סכנה נשקפה לחיו של בן-גוריון ועל כן דאות רכב על סוס על מנת להביא את הרופא מיבנאל. לאחר שהרופא הצליח לייצב את מצבו של בן-גוריון, הוא נלקח ברכב אל בית החולים לטבריה להמשיך את הטיפול הרפואי.
בכל משך האירוע היה בן-גוריון מחוסר הכרה ולא ידע דבר על מה שקרה, אך מששמע את חבריו מספרים איך עזר דאות להציל את חיו, הוא ציין כי הוא חב לו את חייו.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
הערות שוליים

↑  עולם הצ'רקסים, שומאף אצ'מוס
גמר גביע המדינה בכדורגל 2007

גמר גביע המדינה בכדורגל 2007 התקיים באצטדיון רמת גן ברמת גן ב-16 במאי 2007, ובו נקבע כי מחזיקת גביע המדינה בכדורגל 2006/2007 היא הפועל תל אביב, שניצחה במשחק את הפועל אשקלון בתוצאה 4-5 בדו-קרב פנדלים, לאחר שתוצאת המשחק הסתיימה ב-1-1. הייתה זו המהדורה ה-69 של גביע המדינה, וה-54 מאז קום המדינה.
הפועל תל אביב, זכתה בגביע המדינה ה-7 מאז קום המדינה וה-12 בתולדותיה, ולאחר 5 משחקים במפעל, מתוכם ניצחה ב-4 בתום 90 דקות, ורק את הגמר בדו-קרב פנדלים לאחר הארכה מאוזנת, ומאזן שערים של 1–9, כאשר היא מציגה ממוצע שערים של 1.8 שער למשחק. הפועל תל אביב חזרה למעמד הגמר בפעם השנייה ברציפות אחרי שזכתה בעונה לפני כן בתואר, אחרי שניצחה את בני יהודה תל אביב 0-1.
מנגד, הפועל אשקלון שהגיעה להישג שיא למועדון מבחינתה, ובפעם הראשונה למעמד של גמר גביע המדינה, לאחר שעברה בסיבוב ט' את הפועל באר שבע (0-2), בשמינית הגמר את מכבי השיקמה/רמת חן (2-0), ברבע הגמר ניצחה את הפועל חיפה בתוצאה 0-2, ובחצי הגמר ניצחה 0–1 את הפועל רמת גן, אך הפסידה בגמר ונשארה רק כסגנית התואר לעונה זו.
הדרך אל הגמר

| הפועל אשקלון> יריבה | הפועל אשקלון> תוצאה | סיבוב | הפועל תל אביב> תוצאה | הפועל תל אביב> יריבה |
| --- | --- | --- | --- | --- |
| הפועל באר שבע | 0–2 | 32 האחרונות | 3–0 | הפועל ירושלים |
| מכבי השקמה/רמת חן | 2–0 | שמינית הגמר | 0–1 | הפועל מרמורק |
| הפועל חיפה | 0–2 | רבע הגמר | 3–0 | בני סכנין |
| הפועל רמת-גן | 1–0 | חצי הגמר | 1–0 | מועדון ספורט אשדוד |
סיכום מהלכי המשחק > מחצית ראשונה

בדקה ה-4 פרץ גילי ורמוט לרחבת הפועל אשקלון, כאשר בדרך עבר 2 שחקנים אבל בעט מחוץ למסגרת.
בדקה ה-7 התקפה מתפרצת של אשקלון, גסטון סנגוי שלח את חלוץ אשקלון ניר נחום שמ-10 מטר בעט והכניס לרשת, וקבע 1:0 לזכות אשקלון.
בדקה ה-20 קשר הפועל תל אביב גילי ורמוט מסר כדור לאליניב ברדה שמ-5 מטר בעט לגוף של השוער.
בדקה ה-34 חלוץ הפועל אשקלון סאנגוי היה בעמדה טובה ובעט מעשרה מטרים, אבל הכדור הלך מחוץ למסגרת.
בדקה ה-44 סאנגוי היה שוב בעמדה טובה מול שוער הפועל תל אביב ניל אברבנל, אבל בעט שוב החוצה.
סיכום מהלכי המשחק > מחצית שנייה

בדקה ה-48 הגביה קשר הפועל תל אביב סלים טועמה כדור מסובב לרחבה, איבן יוליץ' עלה גבוה והצליח להגיע לכדור, אבל הנגיחה שלו חלפה סמוך לקורה.
בדקה ה-65 בעיטה חופשית של קשר הפועל תל אביב סלים טועמה, נעצרה אצל שוער היריבה אבי פרץ.
בדקה ה-74 המחליף בהפועל תל אבי ביברס נאתכו חטף כדור לאמנגואה ושלח את גילי ורמוט לתוך הרחבה. ורמוט העביר כדור רוחב בנגיעה אחת לעברו של לוסיאנו דה ברונו, שנגח מהאוויר פנימה, וקבע 1:1.
בדקה ה-90, חלוץ הפועל תל אביב דה ברונו מוכשל על ידי מאור זוהר ברחבה, אך השופט אסף קינן לא שורק לפנדל.
סיכום מהלכי המשחק > הארכה

בחלק הראשון של ההארכה בדקה ה-102 הגביה קשר הפועל תל אביב ביברס נאתכו למרכז הרחבה, השוער פרץ יצא לא טוב, ויוליץ' בעט מחמישה מטרים מעל המשקוף. בדקה ה-114 הגיע חלוץ אשקלון סאנגוי למצב טוב לכיבוש, אבל הכדור ששיגר לעבר השער פגע בידו של בלם הפועל תל אביב רמי דואני, השופט אסף קינן הורה להמשיך הלאה.
ההארכה הסתיימה בתוצאה 1-1, והמשחק המשיך לדו-קרב פנדלים מנקודת העונשין.
סיכום מהלכי המשחק > דו-קרב פנדלים

בדו-קרב הפנדלים נקבע כי אשקלון תבעט ראשונה. גאסטון סאנגוי בעט למרכז השער, וקבע 0:1 לאשקלון. וואליד באדיר נתן בעיטה חזקה לרשת העליונה וקבע 1:1. נתן שקורי בעט לפינה הימנית אך השוער ניל אברבנל זינק שמאלה. 1:2 לאשקלון. לוסיאנו דה ברונו בעט בעיטה מדויק לפינה השמאלית וקבע 2:2. מושיקו בן סעדון שיגר בעיטה חזקה למרכז השער וקבע 2:3 לאשקלון. סלים טועמה בעט כדור חד ומדויק לפינה הימנית ואיזן שוב את התוצאה ל-3:3. חנן אלקיים בעט ואברבנל שוב זינק לפינה הנגדית. 3:4 לאשקלון. יגאל אנטבי מהפועל תל אביב הבקיע את בעיטתו שלו וקבע 4:4. בבעיטה החמישית של הפועל אשקלון, מאור זוהר בעט חלש לפינה השמאלית, ושוער הפועל תל אביב ניל אברבנל עצר. חאבייר פאס בעט כדור חלש לפינה הימנית, אבי פרץ זינק שמאלה. 4:5 להפועל תל אביב שניצחה בדו הקרב וזכתה בגביע המדינה.
| 0 | 1 | 2 | 3 | 4 |
| --- | --- | --- | --- | --- |
| 9 במאי 2007 20:50 | הפועל אשקלון | 1:1‏ה | הפועל תל אביב | אצטדיון רמת גן, רמת גן צופים: 40,000 שיפוט: אסף קינן |
| 9 במאי 2007 20:50 | ניר נחום  , 7' |  | לוסיאנו דה ברונו  , 74' | אצטדיון רמת גן, רמת גן צופים: 40,000 שיפוט: אסף קינן |
|   |   | תוצאת פנדלים |   |   |
|   | גסטון סנגוי    נתן שקורי    משה בן סעדון    חנן אלקיים    מאור זוהר  | 4:5 | ואליד באדיר    לוסיאנו דה ברונו    סלים טועמה    יגאל אנטבי    חאבייר פאהס  |   |
סיכום מהלכי המשחק > הרכבי הקבוצות

| --- | --- |
              הפועל אשקלון :               הפועל תל אביב
הערות שוליים

↑  רותם גרוסמן, הפועל ת"א זכתה בגביע המדינה בפעם ה-12 בתולדותיה, באתר ynet, 16 במאי 2007
גמר גביע המדינה בכדורגל 2011

גמר גביע המדינה בכדורגל 2011 התקיים באצטדיון רמת גן ב-25 במאי 2011, ובו נקבע כי מחזיקת גביע המדינה בכדורגל 2010/2011 היא הפועל תל אביב, שניצחה במשחק את מכבי חיפה בתוצאה 1–0. הייתה זו המהדורה ה-72 של גביע המדינה, וה-58 מאז קום המדינה.
שתי הקבוצות נפגשו בפעם הראשונה בהיסטוריה במעמד של גמר גביע המדינה. הפועל תל אביב ניצחה את הגמר והשיגה 5 מתוך 5 ניצחונות ללא הארכות בדרכה אל הגביע, כאשר היא מחזיקה בהפרש שערים של 13-1 לטובתה במפעל בעונה זו.
הפועל תל אביב זכתה בגביע המדינה ה-15 בתולדותיה, והתשיעי מאז קום המדינה, והיא שנייה בטבלת הזכיות רק ליריבתה העירונית, מכבי תל אביב. הייתה זו הופעתה ה-23 בגמר המפעל (15 מאז קום המדינה). הפועל השלימה שני זכיות רצופות בגביע המדינה. מנגד, מכבי חיפה הפסידה בפעם השנייה ב-3 השנים האחרונות בגמר הגביע, ובסך הכול העפילה לגמר ה-14 בתולדותיה (13 מאז קום המדינה).
באירוע הגמר עלתה הפועל ליתרון כבר בדקה השלישית למשחק משער של סלים טועמה, יתרון שהחזיק עד לסיום המשחק ולקביעת התוצאה 1-0 לזכות הפועל במשחק הגמר.
הדרך אל הגמר

| מכבי חיפה> יריבה | מכבי חיפה> תוצאה | סיבוב | הפועל תל אביב> תוצאה | הפועל תל אביב> יריבה |
| --- | --- | --- | --- | --- |
| הפועל כפר סבא | 3–0 | 32 האחרונות | 0–7 | מכבי עירוני קריית אתא |
| הפועל ירושלים | 2–1 | שמינית הגמר | 1–2 | הפועל אשקלון |
| הפועל חיפה | 3–1 | רבע הגמר | 0–1 | בית"ר ירושלים |
| מכבי נתניה | 3–2 | חצי הגמר | 0–2 | עירוני קריית שמונה |
סיכום המשחק > לפני המשחק

הפועל תל אביב הגיעה למשחק כסגנית האלופה, מכבי חיפה, שבשלב זה כבר זכתה באליפות הליגה לעונה זו. מאמן הקבוצה אלי גוטמן הגיע לגמר זה לאחר שנתיים מוצלחות בהן זכה בדאבל בעונה שעברה, ועם קמפיין אירופי מוצלח יחסית לקבוצה ישראלית. גוטמן עלה למשחק עם קישור מעובה שכלל את שי אבוטבול ואביחי ידין, ועם סלים טועמה וערן זהבי כקשרים התקפיים קיצוניים. בחוליית ההתקפה היו טוטו תמוז ובן שהר.
מנגד, אלישע לוי הגיע למשחק לאחר שזכה באליפות המדינה השנייה שלו בקריירה ובשנייה שלו בשלוש שנים בתקופתו בקבוצה. כאשר הוא עולה במערך 4-4-2 עם 2 הקשרים האחוריים סיידו יאיא וגוסטבו בוקולי, 2 שחקני הכנף ההתקפיים יניב קטן וליאור רפאלוב ועם 2 החלוצים ולדימיר דבאלישווילי ותומר חמד בחוד.
סיכום המשחק > מחצית ראשונה

בדקה השנייה לפתיחת המשחק בן שהר הרים מימין, זהבי הסיט את הכדור עם הראש לטועמה שעמד בקצה הרחבה ובעט בנגיעה אחת כדור חזק וחד ברגל שמאל ישר לפינה. 0:1 להפועל תל אביב.
בדקה ה-6 טועמה סובב כדור חופשי מצוין מזווית אלכסונית, שוער מכבי חיפה ניר דוידוביץ' הדף בקצות האצבעות לקרן.
בדקה העשירית למשחק - הפועל תל אביב המשיכה לתקוף, כאשר המגן עומרי קנדה שלח כדור עומק לזהבי בתוך הרחבה, הבעיטה של הקשר נעצרה על ידי דוידוביץ'.
בדקה ה-26 - הזדמנות ראשונה למכבי חיפה: יניב קטן הגביה לרחבה, תומר חמד נגח חזק אך שוער הפועל תל אביב אניימה היה מוכן והדף לקרן.
בדקה ה-28 - דאבל פס בין מגן חיפה אייל משומר והקשר יניב קטן הסתיים בכניסה לרחבה של המגן, שספק-הופל על ידי ואליד באדיר. מאיר לוי הוציא כרטיס צהוב לשחקן מכבי חיפה בגין התחזות.
בדקה ה-32 - חלוץ הפועל תל אביב טוטו תמוז פרץ לרחבה עם מבצע אישי, אך מעד רגע לפני שהגיע מול דוידוביץ' והכדור הלך לידי השוער.
בדקה ה-42 - קשר מכבי חיפה גוסטבו בוקולי הימר על בעיטה מפתיעה מכ-22 מטרים, שוער הפועל תל אביב אניימה הדף את הכדור.
סיכום המשחק > מחצית שנייה

בדקה ה-46 כבר עם פתיחת המחצית השנייה חלוץ הפועל תל אביב טוטו תמוז הכניס כדור לבן שהר, שהגיע לבדו מול דוידוביץ' אך הקפיץ מעל השוער החיפאי והחוצה.
בדקה ה-49 ערן זהבי הגביה כדור חופשי אל עבר השער, דוידוביץ' הדף אותו.
בדקה ה-53 - חילוף ראשון במשחק, והיה זה מצידה של מכבי חיפה, כאשר עידן ורד נכנס, ו-ולדימיר דבאלישווילי יצא.
בדקה ה-59 - קשרה של מכבי חיפה ליאור רפאלוב בעט כדור חופשי מכ-25 מטרים, אניימה קלט את הכדור.
בדקה ה-60 - סלים טועמה הגביה כדור קרן מימין, וואליד באדיר הפציץ את המשקוף עם נגיחה שבסופו של דבר הלכה החוצה.
בדקה ה-62 - מגן מגבי חיפה פיטר מסיללה הגביה כדור אלכסוני משמאל, אי הבנה בהגנת הפועל תל אביב אפשרה לקשר חיפה רפאלוב לבעוט אך זה לא היה מוכן ופספס הזדמנות לקבוע שוויון.
בדקה ה-72 - חילוף נוסף של מאמן חיפה אלישע לוי: מוחמד גדיר נכנס במקום גוסטבו בוקולי.
בדקה ה-77 חלוץ הפועל תל אביב טוטו תמוז הוחלף על ידי אלרואי כהן, האדומים מחפשים לשמור על היתרון.
בדקה ה-78 חלוץ הפועל תל אביב בן שהר סובב כדור מזווית אלכסונית, הבעיטה חלפה סמוך לשערה של מכבי חיפה.
בדקה ה-90 קשר הפועל תל אביב ערן זהבי מסר כדור והשאיר את אלרואי כהן לבד ברחבה, אך המחליף בעט כדור שחמק החוצה.
בדקה ה-90+2 בלבול בהגנה של האדומים כמעט הגיע לרגליו של חמד, אבל אבוטבול הרחיק לקרן ומנע שער.
בדקה ה-90+4 מאיר לוי שרק לסיום. הפועל תל אביב מחזיקת הגביע.
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 25 במאי 2011 20:50 | מכבי חיפה | 1:0 | הפועל תל אביב | אצטדיון רמת גן, רמת גן צופים: 40,000 שיפוט: מאיר לוי |
| 25 במאי 2011 20:50 |  |  | סלים טועמה  , 3' | אצטדיון רמת גן, רמת גן צופים: 40,000 שיפוט: מאיר לוי |
משחק הגמר > הרכבי הקבוצות

| --- | --- |
              מכבי חיפה :               הפועל תל אביב
הערות שוליים

↑  הפועל תל אביב זכתה בגביע המדינה, באתר וואלה, 25 במאי 2011
גרום-לשונאים

| גרום-לשונאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
על־סדרה:: אוסטאוגלוסומורפיים
סדרה:: גרום-לשונאים
שם מדעי
 Osteoglossiformes ‏רגן, 1909

דג ארפאימה ענק.
גרום-לשונאים (שם מדעי: Osteoglossiformes) היא סדרה של דגים גדולים החיים במים מתוקים באזורים הטרופיים בדרום אמריקה, אפריקה, דרום-מזרח אסיה ואוסטרליה. דגים אלה מגיעים לגודל רב כשהגדול מכולם הוא הארפאימה שיכול להגיע לאורך 3 מ' ולשקול 200 ק"ג. למעשה זה אחד מדגי הגרם הגדולים במים מתוקים.
לבני הסדרה לשון בעלת מחיצה גרמית קשה, העוזרת לרסק את הטרף הנתפס בפה וסנפירי הגחון שלהם מעוגלים מאחורה. דגים אלה אוכלי בשר וחלקם, כמו גרום-לשון דו-ביני יודעים לקפוץ אל מעל המים לגובה של כמה מטרים כדי לתפוס טרף הנמצא על עצים.
מיון

סדרה גרום לשונאים (Osteoglossiformes)
תת-סדרה Notopteroidei
משפחה גימפנרציים (Gymnarchidae) בה סוג ומין יחיד דג סכין אפריקני (Gymnarchus niloticus)
משפחה מּוֹרְמִירִיִּים (Mormyridae)
משפחה מנוצי-גב (Notopteridae)
משפחה Ostariostomidae - נכחדה
תת-סדרה Osteoglossoidei
משפחה ארפאימיים (Arapaimidae)
משפחה גרום-לשוניים (Osteoglossidae)
משפחה פנטודונטיים (Pantodontidae) - בה סוג ומין יחיד פרפרון מים מתוקים (Pantodon buchholzi)
משפחה Singidididae - נכחדה
גמר גביע המדינה בכדורגל 2006

גמר גביע המדינה בכדורגל 2006 התקיים באצטדיון רמת גן ברמת גן ב-9 במאי 2006, ובו נקבע כי מחזיקת גביע המדינה בכדורגל 2005/2006 היא הפועל תל אביב, שניצחה במשחק את בני יהודה תל אביב בתוצאה 0-1. הייתה זו המהדורה ה-68 של גביע המדינה, וה-53 מאז קום המדינה.
הפועל תל אביב, זכתה בגביע המדינה ה-6 מאז קום המדינה וה-11 בתולדותיה, ולאחר 5 משחקים במפעל, מתוכם ניצחה ב-5 בתום 90 דקות, ומאזן שערים של 12–0 לטובתה, כאשר היא מציגה ממוצע שערים של 2.4 שער למשחק. הפועל תל אביב חזרה למעמד הגמר לראשונה אחרי 6 שנים, אחרי שבפעם האחרונה נפגשה מול היריבה בית"ר ירושלים, וניצחה 2:4 בדו-קרב פנדלים, וזכתה בדאבל בעונת 1999/2000.
מנגד, בני יהודה תל אביב הגיע לגמר הגביע אחרי שניצחה בכל משחקיה עד אז בהארכה, מלבד המשחק בסיבוב ט', ומאזן שערים של 7-1 לטובתה עם 1.4 שערים למשחק. בני יהודה חזרה למעמד הגמר בפעם החמישית שלה (מתוכם זכתה ב-2 בלבד), ולראשונה אחרי 25 שנה מאז 1980/1981 אז ניצחה את אותה הפועל תל אביב בתוצאה 3:4 בדו-קרב פנדלים, אחרי משחק שהסתיים בתוצאה 2:2 בהארכה.
הדרך אל הגמר

| הפועל תל אביב> יריבה | הפועל תל אביב> תוצאה | סיבוב | בני יהודה תל אביב> תוצאה | בני יהודה תל אביב> יריבה |
| --- | --- | --- | --- | --- |
| עירוני ראשון לציון | 0–3 | 32 האחרונות | 2–0 | הפועל אשקלון |
| מועדון ספורט אשדוד | 0–3 | שמינית הגמר | 1–0 (הארכה) | מכבי כפר כנא |
| הכח עמידר רמת גן | 0–3 | רבע הגמר | 2–1 (הארכה) | הפועל עכו |
| בני סכנין | 0–2 | חצי הגמר | 2–0 (הארכה) | מכבי חיפה |
הדרך אל הגמר > הפועל תל אביב

הפועל תל אביב הגיעה למשחק הגמר אחרי שניצחה בכל ארבעת משחקיה הקודמים במפעל בעונה זו, כאשר בסיבוב ט' פגשה את עירוני ראשון לציון וניצחה 0:3, בשמינית הגמר התארחה אצל מועדון ספורט אשדוד וניצחה אותה 3:0. ברבע הגמר שחזרה את התוצאה מ-2 הסבבים הקודמים וניצחה 3:0 פעם נוספת, הפעם את הכח עמידר רמת גן בחוץ. בחצי הגמר התמודדה הפועל תל אביב מול בני סכנין, וניצחה 0:2. בעונה זו לא ספגה הקבוצה שערים במפעל הגביע, והציגה כדורגל טוב שהביא אותה למקום השני בליגה, אחרי האלופה מכבי חיפה באותה העונה. עוד לפני המשחק סוכם בין המאמן דרור קשטן לבין הקבוצה על סיום דרכו במועדון, וזה היה משחקו האחרון בקבוצה.
הדרך אל הגמר > בני יהודה תל אביב

בני יהודה הגיע למשחק לאחר עונה טובה יחסית מבחינתה כאשר סיימה במקום הרביעי בליגה והייתה קבוצה אטרקטיבית יחסית לשנותיה הקודמות. במשחק הראשון במסגרת זו הוגרלה בני יהודה נגד הפועל אשקלון מהליגה הלאומית (הליגה השנייה), וניצחה אותה 2:0 בחוץ. בשמינית הגמר שיחקה בני יהודה מול מכבי כפר כנא מהליגה הארצית (הליגה השלישית), אולם הצליחה לנצח אותה רק לאחר הארכה בתוצאה 0:1. ברבע הגמר התמוודה בני יהודה שוב מול קבוצה מהליגה השנייה, הייתה זו הפועל עכו אותה ניצחה בני יהודה, שוב, רק בהארכה בתוצאה 2:1. בחצי הגמר הוגרלה מול מכבי חיפה, שנחשבה להגרלה הקשה ביותר שיכלה לקבל ונחשבה לקבוצה עדיפה בהרבה מאחר שבליגה זכתה באליפות בהפרש גבוהה, וזאת אחרי 3 עונות רצופות בהם היא זכתה בתואר. בני יהודה הצליחה לשמור על תיקו מאופס ב-90 דקות. בדקה ה-104 בתוך הארכה הבקיעה בני יהודה שער מרגליו של המגן רוני גפני. עמוק בתוספת הזמן של ההארכה, כאשר השוער ניר דוידוביץ' עלה לקרן האחרונה, יצאה בני יהודה למתפרצת וקבעה 0:2 מרגליו של החלוץ אלי ביטון, והעפילה לגמר ההיסטורי מבחינתה, אחרי 25 שנים שלא הייתה במעמד זה.
סיכום מהלכי המשחק > מחצית ראשונה

בדקה ה-6: במצב הראשון במשחק, לאחר חילופי מסירות בין שחקני בני יהודה תל אביב, אלי אברבנל ואיציק עזוז, האחרון העביר כדור לאסי בלדוט שבעט, אך שוער הפועל תל אביב שביט אלימלך זינק טוב והדף לקרן.
בדקה ה-36 קשר הפועל תל אביב ברוך דגו פרץ באגף שמאל והעביר כדור לחלוץ קבוצתו איליה יבוריאן, אך הוא בעט לא טוב ולא הצליח לכבוש ממרחק קצר.
בדקה ה-38 הפעם היה זה הקשר ההתקפי של הפועל תל אביב גילי ורמוט שלא הצליח לכבוש, לאחר שהגנת בני יהודה הרחיקה לעברו כדור שיצא מרגלו של ג'ון פנסטיל.
סיכום מהלכי המשחק > מחצית שנייה

בדקה ה-46 הגיעה בני יהודה למצב מסוכן, כאשר אלי אברבנל העביר את הכדור לראובן עובד, אך האחרון בעט מהאוויר מעל לשער.
בדקה ה-51, גילי ורמוט מסר ליבוריאן שוב, אך הוא לא הצליח להכניע את שוער בני יהודה, וינסנט אניימה.
בדקה ה-87 בעיטה של משה ביטון שקיבל את הכדור מבלדוט, שסחט הדיפה של שביט אלימלך החוצה מהמסגרת.
עוד בדקה ה-87 פרץ קשר הפועל תל אביב איבזיטו אוגבונה מימין והעביר את הכדור לחלוץ קבוצתו שהיה ממש בתוך רחבת ה-16, האחרון הסתובב ושלח בעיטה אל בין החיבורים ממרחק של כ-8 מטרים, מה שקבע 1:0 להפועל תל אביב במשחק.
בהמשך שרק השופט לסיום המשחק אחרי כ-4 דקות של תוספת זמן, והפועל תל אביב זכו בגביע השישי בהיסטוריה שלה מאז קום המדינה.
| 0 | 1 | 2 | 3 | 4 |
| --- | --- | --- | --- | --- |
| 9 במאי 2006 | הפועל תל אביב | 0:1 | בני יהודה תל אביב | אצטדיון רמת גן, רמת גן צופים: 34,000 שיפוט: אלון יפת |
| 9 במאי 2006 | איליה יברויאן  87' |  |  | אצטדיון רמת גן, רמת גן צופים: 34,000 שיפוט: אלון יפת |
סיכום מהלכי המשחק > הרכבי הקבוצות

| --- | --- |
              הפועל תל אביב :               בני יהודה תל אביב
הערות שוליים

↑  חצי גמר הגביע: בני יהודה הדהימה את מכבי חיפה, באתר ynet, 27 באפריל 2006
דיוויזיית השדה ה-13 של הלופטוואפה

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  1 בנובמבר 1943 – 4 באוגוסט 1944 (278 ימים)
 מלחמות:  מלחמת העולם השנייה
 פיקוד
 מפקדים
 
דיוויזיית השדה ה-13 של הלופטוואפה (בגרמנית: 13. Luftwaffen-Feld-Division), הייתה דיוויזיה של הצבא הנאצי במהלך מלחמת העולם השנייה.
היסטוריה

דיוויזיית השדה ה-13 של לופטוואפה הוקמה ב-15 באוקטובר 1942 באזור האימונים של Fallingbostel. בתחילת 1943 הועברה הדיוויזיה לקבוצת ארמיות צפון בחזית המזרחית והוקצתה לארמייה ה-18. הדיוויזיה השתלטה על קטע עמדה על נהר וולכוב באזור צ'ודובו - דימנו-ספאסקיה פוליסט. כאן נותרה הדיוויזיה בחודשים הבאים.
ב-1 בנובמבר 1943 הוכפפה הדיוויזיה לוורמאכט ושמה שונה לדיוויזיית השדה ה-13. בינואר 1944, הדיוויזיה נפגעה במבצע לנינגרד-נובגורוד הרוסי. כיחידת משמר עורפי, היא נאלצה לסגת לגזרת לוגה ומכאן הלאה לאזור פסקוב. לאחר פריסה זמנית בקצה הדרומי של אגם פסקוב עברה הדיוויזיה לאזור שמדרום לאוסטרוב.
בסוף מרץ 1944 לחמה הדיוויזיה על קו הרכבת אופוצ'קה - פסקוב, וסבלה אבדות רבות כל כך עד שהיא פורקה ב-1 באפריל 1944.
מה שנותר מהדיוויזיה שולב בדיוויזיית השדה ה-12 של הלופטוואפה.
מפקדים

גנרל לויטננט הרברט אולבריק (נובמבר 1942 – 25 בינואר 1943)
גנרל מיור הנס קורטה (25 בינואר 1943 – 1 באוקטובר 1943)
גנרל לויטננט הלמוט ריימן (1 באוקטובר 1943 – 1 באפריל 1944)
דיוויזיית הצנחנים התשיעית (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  24 בספטמבר 1944 – 2 במאי 1945 (221 ימים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הצנחנים התשיעית (בגרמנית: 9. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה והושמדה במהלך הקרב על ברלין.
היסטוריה

הדיוויזיה הוקמה ב-24 בספטמבר 1944, והועמדה תחת פיקוד גוסטב פון וילקה, והורכבה מצוותי קרקע רבים של הלופטוואפה, שנשלחו לחזית ללא אימונים ראויים לשמם. שניים מגדודי הדיוויזיה נלכדו בברסלאו, והושמדו שם במהלך המצור על העיר. שאר הדיוויזיה נפרסה ברמות זלו לקראת הקרב על ברלין, והושמדה במהלך ההפגזה הארטילרית של החזית הבלארוסית הראשונה עם תחילת הקרב ב-16 באפריל. ב-19 באפריל סבל מפקד הדיוויזיה ברונו ברויאר מהתמוטטות עצבים, ובשל כך הודח מתפקידו והוחלף בידי הארי הרמן. שרידי הדיוויזיה לחמו בברלין כחלק מקורפוס הפאנצר ה-56, ונכנעו לכוחות הצבא האדום ב-2 במאי.
מפקדים

גוסטב פון וילקה (24 בספטמבר 1944 - 2 במרץ 1945)
ברונו ברויאר (2 במרץ 1945 - 19 באפריל 1945)
הארי הרמן (19 באפריל 1945 - 2 במאי 1945)
גביע קירין

| --- | --- |
 ענף:  כדורגל
 תאריך ייסוד:  1978
 ארגון מפעיל:  Kirin Holdings 
 מספר מתמודדים:  3/4
 מדינה מארחת:  יפן יפן
 זוכה:   תוניסיה
 הכי הרבה זכיות:   יפן (11)
 www.kirin.co.jp/soccer/
 
גביע קירין (באנגלית: Kirin Cup) הוא טורניר כדורגל בינלאומי של שלוש או ארבע נבחרות המשוחק ביפן בחסות חברת קירין היפנית. המארחת יפן משתתפת באופן קבוע בטורניר. הטורניר נוסד בשנת 1978 ובשנים הראשונות שלו מועדוני כדורגל ממדינות שונות התחרו על הגביע. החל מ-1992 הפורמט שונה לבתים של שלוש נבחרות ושלושה משחקים. הנבחרת הראשונה שזכתה בגביע בפורמט זה הייתה ארגנטינה. הנבחרת שזכתה בגביע מספר הפעמים הרב ביותר היא יפן עם 11 זכיות. אחריה נמצאת נבחרת פרו עם שלוש זכיות. צ'כיה זכתה בו פעמיים. בטורניר שנערך ב-2011, שלוש הנבחרות המשתתפות זכו במשותף בגביע, לאחר ששלושת המשחקים הסתיימו בתיקו 0-0.
מאז שינוי הפורמט ב-1992 הטורניר אירח נבחרות מדרום אמריקה, אירופה, אסיה ואפריקה. נבחרות דרום אמריקה שנטלו חלק בטורניר הן ארגנטינה, צ'ילה, קולומביה, אקוודור ופרו. בנוסף לצ'כיה, חמש נבחרות נוספות מאירופה זכו בגביע פעם אחת: הונגריה, צרפת, בלגיה, סלובקיה וסקוטלנד. הנבחרת האסייתית היחידה שזכתה בגביע מלבד יפן היא איחוד האמירויות הערביות, שחלקה את הגביע עם פרו ב-2005. נבחרת אחת מאפריקה זכתה בגביע, תוניסיה ב-2022.
בנוסף לגביע קירין נערכים ביפן משחקי ידידות שנתיים בין נבחרות במסגרת הקרויה "Kirin Challenge Cup", גם תחת חסותה של חברת קירין.
טורנירים > גביע קירין 2022

חצי גמר
| 0 | 1 | 2 | 3 | 4 |
| --- | --- | --- | --- | --- |
| 10 ביוני 2022 |  צ'ילה | 0 - 2 |  תוניסיה |  |
10 ביוני 2022: 
| 0 | 1 | 2 | 3 | 4 |
| --- | --- | --- | --- | --- |
| 10 ביוני 2022 |  יפן | 4 - 1 |  גאנה |  |
10 ביוני 2022: 
מקום שלישי
| 0 | 1 | 2 | 3 | 4 |
| --- | --- | --- | --- | --- |
| 14 ביוני 2022 |  צ'ילה | 0 - 0 (1 - 3 בפנדלים) |  גאנה |  |
14 ביוני 2022: 
גמר
| 0 | 1 | 2 | 3 | 4 |
| --- | --- | --- | --- | --- |
| 14 ביוני 2022 |  יפן | 0 - 3 |  תוניסיה |  |
14 ביוני 2022:
טורנירים > גביע קירין 2016

חצי גמר
| 0 | 1 | 2 | 3 | 4 |
| --- | --- | --- | --- | --- |
| 3 ביוני 2016 |  בוסניה והרצגובינה | 2 - 2 (4 - 3 בפנדלים) |  דנמרק |  |
3 ביוני 2016: 
| 0 | 1 | 2 | 3 | 4 |
| --- | --- | --- | --- | --- |
| 3 ביוני 2016 |  יפן | 7 - 2 |  בולגריה |  |
3 ביוני 2016: 
מקום שלישי
| 0 | 1 | 2 | 3 | 4 |
| --- | --- | --- | --- | --- |
| 7 ביוני 2016 |  דנמרק | 4 - 0 |  בולגריה |  |
7 ביוני 2016: 
גמר
| 0 | 1 | 2 | 3 | 4 |
| --- | --- | --- | --- | --- |
| 7 ביוני 2016 |  בוסניה והרצגובינה | 2 - 1 |  יפן |  |
7 ביוני 2016:
טורנירים > גביע קירין 2014

| 0 | 1 | 2 | 3 | 4 |
| --- | --- | --- | --- | --- |
| 5 בספטמבר 2014 |  יפן | 0 - 2 |  אורוגוואי |  |
5 בספטמבר 2014:
טורנירים > גביע קירין 2013

| 0 | 1 | 2 | 3 | 4 |
| --- | --- | --- | --- | --- |
| 14 באוגוסט 2013 |  יפן | 2 - 4 |  אורוגוואי |  |
14 באוגוסט 2013: